el el el el el el el el el el el el el el el el el el el el el el el el el el el el el el el it el el el nl el it el el el it el it el nl el nl el el el en nl el nl el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el en el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Νίκος Χατζηβρέττας (Θεσσαλονίκη, 26 Μαΐου 1977) είναι Έλληνας πρώην διεθνής καλαθοσφαιριστής. Έχει ύψος 1,97 μέτρα και αγωνιζόταν ως Σούτινγκ γκαρντ και Σμολ φόργουορντ. Υπήρξε Πρωταθλητής Ευρώπης (2005) και Δευτεραθλητής Κόσμου (2006) με την Εθνική Ελλάδος και είναι κάτοχος μεταξύ άλλων, δυο Τριπλ Κράουν (2007, 2009) με τον Παναθηναϊκό.
5× Κυπελλούχος Ελλάδος (2005, 2006, 2007, 2008, 2009)
Κορυφαίος σκόρερ του Ελληνικού Πρωταθλήματος (2002)
3× Συμμετοχή στο Ελληνικό All-Star Game (2001, 2002, 2004)
6× Συμμετοχή στο Τουρνουά Ακρόπολις (2000, 2002, 2003, 2005, 2006, 2007)
2× M.V.P. Τουρνουά Ακρόπολις (2003, 2004)
2005 Σερβία & Μαυρ
Γεννήθηκε στη Θεσσαλονίκη. Η σταδιοδρομία του Χατζηβρέττα ξεκίνησε το 1990 από την ιδιαίτερη πατρίδα του όπου αγωνίστηκε με τα χρώματα του Αίαντα Ευόσμου. Το 1997, σε ηλικία 20 ετών, πήρε μεταγραφή στον Ηρακλή Θεσσαλονίκης. Το ντεμπούτο του έγινε εκτός Ιβανωφείου, στις 7 Μαρτίου του 1998 στο κλειστό της Δάφνης όπου συνέβαλε τα μέγιστα στην νίκη του Ηρακλή με 78-73 έχοντας εξαιρετική στατιστική. Και πιο συγκεκριμένα 19 πόντους με 6/6 βολές, 5/6 δίποντα και 1/1 τρίποντο, με 4 ριμπάουντ, 1 κλέψιμο και μόλις 1 λάθος σε 24':32''. Στις 24 Μαρτίου 2002 ο Ηρακλής θα υποδεχθεί τον Ιωνικό Νέας Φιλαδέλφειας. Σε εκείνο το παιχνίδι ο Νίκος Χατζηβρέττας θα σταματήσει στους 38 πόντους στην πιο παραγωγική βραδιά της καριέρας του. Την περίοδο αυτή αναδείχθηκε κορυφαίος σκόρερ της Α1 Εθνικής Κατηγορίας (22,2 πόντοι μ.ο). Μάλιστα ήταν ο πρώτος Έλληνας παίκτης μετά τον Νίκο Γκάλη που αναδείχτηκε κορυφαίος σκόρερ στην Α1 και ένας από τους επτά Έλληνες παίκτες που αναδείχτηκαν πρώτοι σκόρερ του Πρωταθλήματος από το 1988 όταν και επιτράπηκε η συμμετοχή ξένων παικτών. Αγωνίστηκε στον Ηρακλή από το 1997 ως το 2002 και σε αυτό το διάστημα μέτρησε αριθμούς που τον κρατάνε ακόμη και τώρα, ψηλά στις ιστορικές λίστες του Ηρακλή αφού είναι 4ος σε συμμετοχές, 1ος σκόρερ, 1ος σε εύστοχες βολές, εύστοχα δίποντα και τρίποντα. στην ιστορία της ομάδας.[1]
Το καλοκαίρι του 2002, μετέβη στη Ρωσία για λογαριασμό της ΤΣΣΚΑ Μόσχας,[2] με την οποία κατέκτησε το Ρωσικό Πρωτάθλημα και έφτασε στο Final 4 της Βαρκελώνης.
Την περίοδο 2003-04 ξεκίνησε για τον αθλητή μία πλούσια σε τίτλους περίοδος στον Παναθηναϊκό, με λαμπρότερες στιγμές δύο κατακτήσεις της Ευρωλίγκας τις χρονιές 2007 και 2009 (χρονιές Triple Crown για την αθηναϊκή ομάδα). Στην πρώτη του σεζόν στον Παναθηναϊκό ο Νίκος Χατζηβρέττας, δημιούργησε ένα από τα καλύτερα στιγμιότυπα της καριέρας του, κάνοντας ένα εντυπωσιακότατο κάρφωμα μπροστά στον Άρβιντας Σαμπόνις.[3] Ο Χατζηβρέττας, στον Παναθηναϊκό ήταν ο παίκτης που μεταλλάχθηκε από έναν ταλαντούχο επιθετικό σε έναν ικανότατο αμυντικό (“3 & D”) υπό τις οδηγίες του Ζέλικο Ομπράντοβιτς. Συνολικά με τον Παναθηναϊκό κατέκτησε έξι πρωταθλήματα και πέντε κύπελλα Ελλάδας και δυο Ευρωλίγκες. Στις λίστες των «πράσινων» όσον αφορά το Ελληνικό Πρωτάθλημα είναι 9ος σε συμμετοχές, 12ος σκόρερ, 11ος σε εύστοχες βολές, 15ος σε εύστοχα δίποντα, 13ος σε εύστοχα τρίποντα, 12ος σε ασίστ και 15ος σε κλεψίματα.[4]
Το 2009 επέστρεψε στη Θεσσαλονίκη για λογαριασμό του Άρη, ομάδα στην οποία και έκλεισε την καριέρα του το 2011.[5][6]
Συνολικά ο Χατζηβρέττας, είναι πολύ ψηλά στις λίστες του Πρωταθλήματος από καταβολής Α' Εθνικής (από το 1963-64), όντας 21ος σε συμμετοχές (399) και 37ος σε πόντους (4.048). Ωστόσο το 2012 αποσύρθηκε ως 5ος σκόρερ στην ιστορία της Α1 και 5ος σε συμμετοχές. Ο Χατζηβρέττας είχε στην Α1 1.029/1.271 βολές, 917/1.580 δίποντα και 397/1.124 τρίποντα, μάζεψε 578-174 ριμπάουντ, έδωσε 565 ασίστ, είχε 248 κλεψίματα και έδωσε 58 τάπες.
Στην Ευρωλίγκα με ΤΣΣΚΑ Μόσχας και Παναθηναϊκό σε 141 παιχνίδια και με τον Ηρακλή σε 21 στη Σουπρολίγκα (2001) σκοράρει συνολικά 1490 πόντους (9,2π. μέσο όρο). Αγωνίστηκε με τον Άρη σε 25 αγώνες στο Eurocup (2009-2011) και με τον Ηρακλή σε 28 στο Κύπελλο Σαπόρτα (2000 και 2002) πετυχαίνοντας 642 πόντους (12,1 π. μέσο όρο).[7]
Στις 23 Απριλίου 2019, τιμήθηκε από τον Παναθηναϊκό ως ένα από τα σημαντικότερα πρόσωπα στην ιστορία της ομάδας που συμπλήρωσε το 2019, 100 χρόνια μπασκετικής ιστορίας. Με τον Παναθηναϊκό αγωνίστηκε έξι χρόνια και κατέκτησε συνολικά 13 τίτλους.[8]
Ο Χατζηβρέττας αγωνίστηκε με την εθνική ομάδα στα Ευρωμπάσκετ του 2001, 2003 και στους Ολυμπιακούς Αγώνες 2004 στην Αθήνα. Ο αθλητής υπήρξε επίσης μέλος της Εθνικής Ελλάδος που κατέκτησε το Ευρωμπάσκετ 2005, ενώ την επόμενη χρονιά αναδείχθηκε δευτεραθλητής Κόσμου στο Παγκόσμιο Πρωτάθλημα Καλαθοσφαίρισης Ανδρών 2006. Αγωνίστηκε επίσης στο Ευρωμπάσκετ 2007, όπου η Ελλάδα κατέκτησε την 4η θέση. Λίγο μετά τo τέλος του μικρού τελικού, όπου η Ελλάδα ηττήθηκε από τη Λιθουανία με 78-69, ο Χατζηβρέττας ανακοίνωσε την αποχώρησή του από την ομάδα.[9] Με το εθνόσημο αγωνίστηκε σε 116 αγώνες με 712 πόντους (μ.ο: 6.14).
Μετά την απόσυρσή του από την ενεργό δράση, δημιούργησε την Ακαδημία Καλαθοσφαίρισης 10Α (ΔΕΚΑ),[10] στον Εύοσμο Θεσσαλονίκης, στην οποία ο ίδιος είναι Διευθυντής και προπονητής.[11][12]
Στις 22 Σεπτεμβρίου 2020. ανακοίνωσε πως θα είναι στο πλευρό του Βαγγέλη Λιόλιου στις επικείμενες εκλογές της ΕΟΚ, το φθινόπωρο του 2021.[13]
6x Πρωταθλητής Ελλάδος: (2004, 2005, 2006, 2007, 2008, 2009)
5x Κυπελλούχος Ελλάδος: (2005, 2006, 2007, 2008, 2009)
2x Ευρωλίγκα: (2007, 2009)
2x Triple Crown: (2007, 2009)
Κορυφαίος σκόρερ του Ελληνικού Πρωταθλήματος (2002), 22,1 πόντοι μ.ό.
3x Ελληνικό All-Star Game: (2001, 2002, 2004)
Πολυτιμότερος Παίκτης (MVP) στους Ελληνικούς τελικούς: (2004)
Ευρωμπάσκετ 2005: Χρυσό Μετάλλιο
Κύπελλο Στάνκοβιτς 2006: Χρυσό Μετάλλιο
Παγκόσμιο Πρωτάθλημα Καλαθοσφαίρισης 2006: Ασημένιο Μετάλλιο
6x Τουρνουά Ακρόπολις: (2000, 2002, 2003, 2005, 2006, 2007)
2x MVP Τουρνουά Ακρόπολις: (2003, 2004)
↑ «Ο Χατζηβρέττας είπε «αντίο» με 400 παρά... ένα». - Ε.Σ.Α.Κ.Ε. Ανακτήθηκε στις 8 Ιουνίου 2020.
↑ «Μετανάστης και ο Χατζηβρέττας | Kathimerini». www.kathimerini.gr. Ανακτήθηκε στις 8 Ιουνίου 2020.
↑ «Όταν ο Χατζηβρέττας κάρφωσε τον Σαμπόνις». Eurohoops. 28 Ιουλίου 2019. Ανακτήθηκε στις 3 Ιουνίου 2020.
↑ «ΕΣΑΚΕ: Το αφιέρωμα στην καριέρα του Νίκου Χατζηβρέττα στην Basket League (photo)». Eurohoops. 8 Ιουνίου 2020. Αρχειοθετήθηκε από το πρωτότυπο στις 8 Ιουνίου 2020. Ανακτήθηκε στις 8 Ιουνίου 2020.
↑ Interactive, Pegasus. «Τίτλοι τέλους για τον Χατζηβρέττα (vds+pics)». SentraGoal. Ανακτήθηκε στις 25 Δεκεμβρίου 2016. [νεκρός σύνδεσμος]
↑ «Είπε αντίο ο Χατζηβρέττας». Contra.gr. http://www.contra.gr/Basketball/Hellas/eipe-antio-sthn-energo-drash-o-xatzhvrettas.1958417.html. Ανακτήθηκε στις 2016-12-25.
↑ Οκτ. 2012 11:19, Επιμέλεια: Πάρης Τσελεπίδης Δημοσίευση: 07. «Μία καλαθομηχανή με τίτλους». www.sport24.gr (στα Αγγλικά). Ανακτήθηκε στις 8 Ιουνίου 2020.
↑ «Παναθηναϊκός - Ρεάλ: Βραβεύτηκε κι αποθεώθηκε ο Χατζηβρέττας (pics)». www.gazzetta.gr. Ανακτήθηκε στις 3 Ιουνίου 2020.
↑ «Δεν ξαναπαίζει στην Εθνική ο Χατζηβρέττας». Contra.gr. http://www.contra.gr/Basketball/Europe/Eurobasket/article996263.ece. Ανακτήθηκε στις 2016-12-25.
↑ «Χατζηβρέττας στο SDNA: «ΔΕΚΑ σημαίνει... αγάπη για το μπάσκετ»». SDNA. 30 Αυγούστου 2017. Ανακτήθηκε στις 3 Ιουνίου 2020.
↑ Ιαν. 2018 15:40, Επιμέλεια: Sport24 gr Δημοσίευση: 21. «Το παλατάκι του Νίκου Χατζηβρέττα». www.sport24.gr (στα Αγγλικά). Ανακτήθηκε στις 3 Ιουνίου 2020.
↑ «Για τον Νίκο Χατζηβρέττα, τα παιδιά μαθαίνουν το μπάσκετ λάθος». www.contra.gr. Ανακτήθηκε στις 3 Ιουνίου 2020.
↑ «Εκλογές ΕΟΚ: Και ο Χατζηβρέττας στο πλευρό του Λιόλιου». www.gazzetta.gr. Ανακτήθηκε στις 22 Σεπτεμβρίου 2020.
Νίκος Χατζηβρέττας, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
Nikos Hatzivrettas, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
(Αγγλικά) Νίκος Χατζηβρέττας, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης 2007.
(Ελληνικά) «Αποσύρεται ο Χατζηβρέττας», αναδημοσίευση συνέντευξης από τον ιστότοπο του NovaΣΠΟΡ FM, 6 Οκτωβρίου 2012.